Emil Hertzka

Si Emil Hertzka (3 Agosto 1869 – 9 Mayo 1932) sarong maimpluwensya asin saro sa nangengenot na publikador nin musika asin responsableng gayo sa pagpaimprenta 
asin pagpalakop, pagpabantog kan mga importanteng mga obra sa musika sa Europa ining ika-20ng siglo.

Kaamayi nin buhay asin edukasyon
Si Hertzka namundag sa Budapest. Siya nag'adal kemika asin musika sa Unibersidad nin Vienna.

Karera sa pagpublikar
Kan 1901 siya nag'ayon sa harong publikasyon na Universal Edition na nakabase sa Vienna, na natutugdas pa sanang gayo. Siya duman nagtrabaho na sa bilog niyang buhay. Kan 1907 siya an nagin Direktor kaini asin yaon siya sa katongdan na ini sagkod na siya nagadan. Huli sa saiyang paghingowa, an UE nagparadakul an lista kaini nin mga bagong musika na dinadara. An saiyang mga pakikipagkomunikar sa mga kompositor ebidensyang gayo kan saiyang mga paghimoyaot na matipon an mga musika kan mga kompositor. Kan siya magadan (Vienna), kan 1932, an katalog kan UE binibilog na gayo nin sobra 10.000na  bilang, kabarali an mga obra ninda Gustav Mahler, Arnold Schönberg, Alban Berg, Anton Webern, Alexander Zemlinsky, Franz Schreker, Alfredo Casella, Leoš Janáček, Karol Szymanowski, Béla Bartók, Zoltán Kodály, Kurt Weill, Hanns Eisler, Ernst Krenek, Darius Milhaud, asin Gian Francesco Malipiero.

Si Hertzka nagadan huli sa atake sa puso kan Mayo 9, 1932.

Ultanan nin 1932 asin 1938 an Emil Hertzka Foundation nagtangro' nin taonan na Premyo sa Komposisyon. Ini enot na nagawad kan 1933, kun kasuarin napaghirirasan sa ultanan kan limang kompositor, na sinda Roberto Gerhard, Norbert von Hannenheim, Julius Schloss, Ludwing Zenk asin Leopold Spinner. An premyo nadagos ki Joseph Matthias Hauer kan 1934; ki Viktor Ullmann kan 1936, ki Hans Erich Apostel kan 1937 asin ki Karl Amadeus Hartmann kan 1938. Kan 1934 sa Luigi Dallapiccola asin Paul Dessau pareho sinda nakaresibi nin 'Special Acknowledgement'.

 Toltolan 

Kategorya:Mga 1869 naz kamundagan
Kategorya:Mga 1932 na kagadanan
Kategorya:Mga Hunggarong Hudyo
Kategorya:Mga papel de musikang mga parappublkar(tawo)
Kategorya:Mga Paglubong sa Sementeryo Döbling
Kategorya:Mga Tawo haleng Austria-Hungary